CELEX: 62010CN0162
Language: hu
Date: 2010-04-07 00:00:00
Title: C-162/10. sz. ügy: A High Court of Ireland által 2010. április 7-én benyújtott előzetes döntéshozatal iránti kérelem — Phonographic Performance (Ireland) Ltd kontra Ireland and the Attorney General

19.6.2010   
            
            
               HU
            
            
               Az Európai Unió Hivatalos Lapja
            
            
               C 161/28
            
         
      A High Court of Ireland által 2010. április 7-én benyújtott előzetes döntéshozatal iránti kérelem — Phonographic Performance (Ireland) Ltd kontra Ireland and the Attorney General
      (C-162/10. sz. ügy)
      (2010/C 161/36)
      Az eljárás nyelve: angol
      
         A kérdést előterjesztő bíróság
      
      High Court of Ireland
      
         Az alapeljárás felei
      
      
         Felperes: Phonographic Performance (Ireland) Ltd
      
         Alperes: Ireland and the Attorney General
      
         Az előzetes döntéshozatalra előterjesztett kérdések
      
      
                  i.
               
               
                  Az a szálloda-üzemeltető, aki a szállodai szobákban televízió-és/vagy rádiókészülékeket biztosít, amelyekhez sugárzott jelet továbbít, az egységes szerkezetbe foglalt, 2006. december 12-i 2006/115/EK európai parlamenti és tanácsi irányelv (1) 8. cikkének (2) bekezdése értelmében „felhasználónak” minősül-e, aki „nyilvánossághoz közvetíti” a műsorokban lejátszható hangfelvételeket?
               
            
                  ii.
               
               
                  Amennyiben az i. pontban feltett kérdésre a válasz igenlő, a 2006/115/EK irányelv 8. cikkének (2) bekezdése kötelezi-e a tagállamokat arra, hogy biztosítsák azt a jogot, hogy a műsorsugárzótól kapott méltányos díjazáson felül a hangfelvétel lejátszásáért a szálloda-üzemeltetőtől is méltányos díjazásban lehessen részesülni?
               
            
                  iii.
               
               
                  Amennyiben az i. pontban feltett kérdésre a válasz igenlő, a 2006/115/EK irányelv 10. cikke lehetővé teszi-e a tagállamok számára, hogy a szálloda-üzemeltetőket a 10. cikk (1) bekezdésének a) pontja értelmében vett „magáncélú felhasználás” miatt mentesítsék azon kötelezettség alól, hogy „egyszeri méltányos díjat” fizessenek?
               
            
                  iv.
               
               
                  Az a szálloda-üzemeltető, aki a szállodai szobákban (a televízió-és a rádiókészüléken kívül) egyéb berendezést bocsát rendelkezésre olyan analóg vagy digitális formátumú hangfelvételekkel, amelyek e berendezésen lejátszhatók, a 2006. december 12-i 2006/115/EK irányelv 8. cikkének (2) bekezdése értelmében „felhasználónak” minősül-e, aki „nyilvánossághoz közvetíti” a hangfelvételeket?
               
            
                  v.
               
               
                  Amennyiben a iv. pontban feltett kérdésre a válasz igenlő, a 2006/115/EK irányelv 10. cikke lehetővé teszi-e a tagállamok számára, hogy a szálloda-üzemeltetőket a 10. cikk (1) bekezdésének a) pontja értelmében vett „magáncélú felhasználás” miatt mentesítsék azon kötelezettség alól, hogy „egyszeri méltányos díjat” fizessenek?
               
            
         (1)  A bérleti jogról és a haszonkölcsönzési jogról, valamint a szellemi tulajdon területén a szerzői joggal szomszédos bizonyos jogokról szóló, 2006. december 12-i 2006/115 európai parlamenti és tanácsi irányelv (HL L 376., 28. o.)